**ΟΝΟΜΑ: ………………………………………… ΗΜΕΡΟΜΗΝΙΑ: …………………………………**

**ΙΣΤΟΡΙΑ-ΕΠΑΝΑΛΗΠΤΙΚΕΣ ΑΣΚΗΣΕΙΣ- ΕΡΩΤΗΣΕΙΣ**

**ΚΕΦ. 5- 12 «Η Ρωμαϊκή αυτοκρατορία μεταμορφώνεται»**

1. **Γράφω ( Σ ) για τις σωστές και ( Λ ) για τις λανθασμένες προτάσεις:**

|  |  |
| --- | --- |
| 1. Ο μονοκράτορας Κωνσταντίνος μετέφερε την πρωτεύουσα της αυτοκρατορίας από τη Ρώμη στο Βυζάντιο. | ( Σ ) |
| 1. Το διάταγμα της ανεξιθρησκίας υποχρέωνε όλους τους πολίτες της αυτοκρατορίας να γίνουν χριστιανοί. | ( Λ ) |
| 1. Στην Κωνσταντινούπολη κατέληγε (τελείωνε) η Εγνατία οδός. | ( Σ ) |
| 1. Έργα τέχνης από τη Ρώμη και άλλα μέρη της αυτοκρατορίας μεταφέρθηκαν στην Κωνσταντινούπολη για να τη διακοσμήσουν. | ( Σ ) |
| 1. Ο Κωνσταντίνος βαφτίστηκε χριστιανός λίγο πριν πεθάνει. | ( Σ ) |
| 1. Ο αυτοκράτορας Ιουλιανός ήταν φανατικός χριστιανός. | ( Λ ) |
| 1. Οι τρεις ιεράρχες ήταν ο Μέγας Κωνσταντίνος, ο Δημήτριος ο Μυροβλύτης και ο Γεώργιος ο Τροπαιοφόρος. | ( Λ ) |
| 1. Οι Δήμοι ήταν αθλητικά σωματεία, που είχαν μέλη και οπαδούς πολίτες που τους άρεσαν οι ιπποδρομίες. | ( Σ ) |
| 1. Όλα τα παιδιά, αγόρια και κορίτσια, μπορούσαν να πάνε στο σχολείο τα βυζαντινά χρόνια. | ( Λ ) |
| 1. Η εκπαίδευση στο Βυζάντιο ήταν δωρεάν για όλους. | ( Λ ) |

1. **Συμπληρώνω σωστά τα κενά:**

|  |
| --- |
| 1. Το 313 μ.Χ., στο Μιλάνο της Ιταλίας, οι δύο συναυτοκράτορες, Κωνσταντίνος και Λικίνιος, υπέγραψαν το Διάταγμα της ανεξιθρησκίας . |
| 1. Ο μονοκράτορας Κωνσταντίνος για την καλύτερη διοίκηση της αυτοκρατορίας, μετέφερε την πρωτεύουσα από τη Ρώμη στο Βυζάντιο . Το επίσημο όνομα της νέας πρωτεύουσας ήταν Νέα Ρώμη αλλά όλοι την έλεγαν Κωνσταντινούπολη . |
| 1. Η θέση της Κωνσταντινούπολης ήταν εξαιρετική. Εκεί συναντιόνταν οι δρόμοι που ένωναν δύο ηπείρους, την Ευρώπη με την Ασία και τρεις θάλασσες, τον Εύξεινο Πόντο με το Αιγαίο και τη Μεσόγειο . Επίσης σε αυτήν κατέληγε και ο πιο σημαντικός δρόμος της εποχής η Εγνατία Οδός και ξεκινούσαν οι εμπορικοί δρόμοι προς τη Μικρά Ασία και τις επαρχίες της Ανατολής. |
| 1. Ο αυτοκράτορας Ιουλιανός είχε σπουδάσει αρχαία ελληνική φιλοσοφία στην Αθήνα και την Αντιόχεια και γι’ αυτό θαύμαζε τον ελληνικό πολιτισμό. |
| 1. Ο αυτοκράτορας Θεοδόσιος ανέχτηκε την καταστροφή και τη λεηλασία αρχαίων ναών, μνημείων και έργων τέχνης από φανατικούς χριστιανούς . |
| 1. Οι τρεις ιεράρχες συνδύασαν την αρχαία ελληνική παιδεία με τα διδάγματα του χριστιανισμού και συνέβαλαν στην ειρηνική εξάπλωσή του. |
| 1. Από τα χρώματα στα ρούχα και τις σημαίες τους, οι Δήμοι ονομάζονταν Πράσινοι, Βένετοι (γαλάζιοι), Λευκοί και Κόκκινοι . |
| 1. Η Κωνσταντινούπολη ονομάστηκε και Επτάλοφη γιατί ήταν χτισμένη πάνω σε επτά λόφους. |
| 1. Τόπος συνάντησης των βυζαντινών ήταν οι αγορές, οι πλατείες και το λιμάνι . |
| 1. Ο Έπαρχος της Πόλης ήταν υπεύθυνος για την επίβλεψη της αγοράς. Έλεγχε την ποιότητα, τις τιμές και την επάρκεια των προϊόντων. |

1. **Αντιστοιχίζω σωστά:**

|  |  |  |
| --- | --- | --- |
| Ιερό Παλάτι |  | * Χτίστηκε με πρότυπο το Κολοσσαίο της Ρώμης |
| Ιππόδρομος |  | * Κατοικία του αυτοκράτορα και της οικογένειάς του |
| Θεοδόσιος |  | * Κατάργησε τους Ολυμπιακούς Αγώνες |
| Ιουλιανός |  | * Σύστημα της τετραρχίας |
| Διοκλητιανός |  | * Προσπάθησε να επαναφέρει τη λατρεία της παλαιάς, αρχαίας θρησκείας |

1. **Τι γνωρίζετε για το διάταγμα της ανεξιθρησκείας; (γιατί, πού, πότε, ποιοι, τι έλεγε) (σελ. 21-22)**

Για να δώσουν τέλος στην αναστάτωση που είχαν προκαλέσει οι διωγμοί κατά των Χριστιανών, οι δύο **συναυτοκράτορες, ο Κωνσταντίνος και ο Λικίνιος,** υπέγραψαν στο **Μεδιόλανο (Μιλάνο)** της Ιταλίας το **Διάταγμα της ανεξιθρησκίας**, το 313 μ.Χ. Σύμφωνα με αυτό, κάθε πολίτης τηςαυτοκρατορίας μπορούσε να λατρεύει όποιον θεό θέλει.

1. **Ποια πλεονεκτήματα είχε η γεωγραφική θέση της Κωνσταντινούπολης, σε σχέση με τη γεωγραφική θέση της Ρώμης; (σελ. 24)**

|  |
| --- |
| 1. Εκεί συναντιόνταν οι δρόμοι που ένωναν την Ευρώπη με την Ασία, αλλά και τον Εύξεινο Πόντο με το Αιγαίο και τη Μεσόγειο. |
| 1. Σ' αυτήν κατέληγε η Εγνατία οδός. |
| 1. Από εκεί ξεκινούσαν οι εμπορικοί δρόμοι προς τη Μικρά Ασία και τις επαρχίες της Ανατολής. |

1. **Ποια ήταν τα κοινά στοιχεία που ένωναν τους κατοίκους του Ανατολικού τμήματος της αυτοκρατορίας;** **(σελ. 32)**

|  |
| --- |
| 1. Η ελληνική γλώσσα |
| 1. Η χριστιανική θρησκεία |
| 1. Ο ρωμαϊκός νόμος |

1. **Γιατί το λιμάνι είναι σημαντική πηγή οικονομικής δύναμης για μια πόλη; (κρίσεως)**

Το λιμάνι ήταν σημαντικός χώρος εργασίας των Βυζαντινών, αλλά και πηγή πλούτου για την Πόλη. Σ’ αυτό έφταναν καθημερινά, από τον Βόσπορο και τον Ελλήσποντο, δεκάδες πλεούμενα με επιβάτες κι εμπορεύματα και άλλα τόσα αναχωρούσαν για τον Εύξεινο Πόντο και το Αιγαίο. Πολλοί κάτοικοι της Πόλης εργάζονταν εκεί και άλλοι κατέβαιναν για να αγοράσουν ή να πουλήσουν προϊόντα. Οι πιο πολλοί όμως πήγαιναν εκεί για να ταξιδέψουν με τα καράβια.

1. **Τι ήταν οι Δήμοι; Ποιοι γίνονταν μέλη; Πώς ονομάζονταν και ανάλογα με τι; Για πιο πράγμα ήταν υπεύθυνοι; (σελ. 35)**

Η οργάνωση των ιπποδρομιών είχε ανατεθεί στους Δήμους. Οι **Δήμοι** ήταν αθλητικά σωματεία, που είχαν μέλη και οπαδούς πολίτες που τους άρεσαν οι ιππικοί αγώνες. Από τα χρώματα των στολών και των λαβάρων τους, οι Δήμοι ονομάζονταν Πράσινοι, Βένετοι (Γαλάζιοι), Λευκοί και Κόκκινοι.

1. **Εκτός από τον ισχυρό στρατό, το διπλό τείχος και τις πλωτές φρουρές στον Δούναβη, με ποια διπλωματικά μέσα οι αυτοκράτορες αντιμετώπισαν τους εχθρούς του Ανατολικού κράτους; (σελ. 32)**

Έκλεισαν πολυδάπανες συμφωνίες ειρήνης με τους γείτονες που τουςαπειλούσαν. Σε κάποιους απ' αυτούς, μάλιστα, έδωσαν γη για καλλιέργεια και άλλους τους πήραν ως μισθοφόρους στον βυζαντινό στρατό.

1. **Χρωμάτισε σωστά τα άρματα των τεσσάρων Δήμων:**

Εικόνα που περιέχει γραμμικό σχέδιο

Περιγραφή που δημιουργήθηκε αυτόματαΕικόνα που περιέχει γραμμικό σχέδιο

Περιγραφή που δημιουργήθηκε αυτόματα

Εικόνα που περιέχει γραμμικό σχέδιο

Περιγραφή που δημιουργήθηκε αυτόματα

Εικόνα που περιέχει γραμμικό σχέδιο

Περιγραφή που δημιουργήθηκε αυτόματα

1. **Τα κορίτσια στο Βυζάντιο είχαν τις ίδιες ευκαιρίες με τα αγόρια για εκπαίδευση; Πώς κρίνετε αυτή τη διαφορά; (κρίσεως)**

Τα κορίτσια κι ένας μεγάλος αριθμός αγοριών, που οι γονείς τους δεν είχαν να πληρώσουν δίδακτρα, δεν πήγαιναν σχολείο. Έμεναν στο σπίτι, έπαιζαν στις αυλές και στους δρόμους και βοηθούσαν τους γονείς τους στις δουλειές. Την αγωγή αυτών των παιδιών αναλάμβαναν οι γονείς, οι γιαγιάδες και οι παππούδες. Αυτοί μάθαιναν στα παιδιά ιστορίες για τη ζωή και τον τόπο τους και τα ασκούσαν να διατηρούν τα έθιμα και τις παραδόσεις των Βυζαντινών. Τα κορίτσια κοντά στις μητέρες τους μάθαιναν να κεντούν, να πλέκουν και να υφαίνουν. Στην αρχαιότητα δεν θεωρούνταν απαραίτητη η μόρφωση των κοριτσιών, απλά έπρεπε να γίνουν καλές σύζυγοι και μητέρες. Φυσικά αυτό τους στερούσε τη δυνατότητα να έχουν τις ίδιες ευκαιρίες με τα αγόρια, να εργαστούν και να έχουν πρόσβαση στη γνώση γενικότερα κάτι που σήμερα αποτελεί σοβαρή παραβίαση ενός από τα βασικότερα δικαιώματα του ανθρώπου, ανεξαρτήτως φύλου.